b'\n_START_ARTICLE_\nSpomenik slobode kr\xc5\xa1\xc4\x87anstva u Oltenu\n_START_PARAGRAPH_\nSpomenik povodom 1700. obljetnice prve slobode kr\xc5\xa1\xc4\x87anstva je spomenik oblika obeliska koji je postavljen u vrtu Hrvatske ku\xc4\x87e u Oltenu u \xc5\xa0vicarskoj._NEWLINE_Postavljen je povodom 1700. obljetnice Milanskog edikta, prigodom jubilarne Godine vjere lipnja 2013. godine._NEWLINE_Otkrio ga je i blagoslovio gospi\xc4\x87ko-senjski biskup i povjesni\xc4\x8dar Mile Bogovi\xc4\x87._NEWLINE_Djelo je umjetni\xc4\x8dke radionice Litoglif iz Me\xc4\x91ugorja.\n_START_SECTION_\nOsobine\n_START_PARAGRAPH_\nObelisk je napravljen od najbolje vrste hrvatskog kamena. Visok je oko \xc4\x8detiri metra i te\xc5\xbeak je tri tone. Na \xc4\x8detiri strane obeliska uklesani su simboli i ukrasi poput riba, grozda gro\xc5\xbe\xc4\x91a, maslina, klasa te hrvatskog kri\xc5\xbea s krstionice kneza Vi\xc5\xa1slava, hrvatski i \xc5\xa1vicarski grb._NEWLINE_Uklesana su i imena osmorice zna\xc4\x8dajnih Hrvata koji su pridonijeli i \xc5\xa1vicarskoj kulturi: Ivan Stojkovi\xc4\x87, Andrija Jamometi\xc4\x87, Marko Maruli\xc4\x87, Matija Vla\xc4\x8di\xc4\x87 Ilirik, Pavao Skali\xc4\x87, Ivan F. Biundovi\xc4\x87, Lavoslav Ru\xc5\xbei\xc4\x8dka i Vladimir Prelog._NEWLINE_Spomen-obelisk sadr\xc5\xbei uklesani zapis o ratnoj tragediji vojnika Hrvata u \xc5\xa0vicarskoj, koja je do danas bila nepoznata u Hrvatskoj. O njoj je pisao \xc5\xa1vicarski povjesni\xc4\x8dar Ferdinand Gigon (Geschichte und Geschichten \xc3\xbcber Alpenp\xc3\xa4sse, Mondo-Verlag, 1977., S. 77). Dvjestotinjak hrvatskih vojnika obveznika Habsbur\xc5\xa1ke Monarhije koji su bili austrijska stra\xc5\xbea poginulo je 15. svibnja 1800. kod alpskog prijelaza Velikog Sv. Bernarda u \xc5\xa1vicarskom mjesta\xc5\xa1cu Saint-Rhemyju. Tih dvjestostinjak Hrvata su od na brzinu mobiliziranih mjesnih postrojbi za poja\xc4\x8danje sramotno bili ostavljeni na cjedilu. U no\xc4\x87nom su ih prepadu pobile Napoleonove postrojbe sa \xc5\xa1vicarske strane._NEWLINE_Zbog toga se na posebnom mjestu na ovom obelisku nalazi hrvatski kri\xc5\xbe s krstionice kneza Vi\xc5\xa1eslava. Na obelisku su tekstovi na hrvatskom i njema\xc4\x8dkom. Tekst na hrvatskom glasi:'